open-index/open-wikipedia-markdown huggingface dataset:
Antonio Milić

**Antonio Milić** (Split, 10. ožujka 1994.) je hrvatski nogometaš. Trenutačno je član splitskog Hajduka.

## Klupska karijera
### Hajduk Split
#### 2011./12.
Kao jednom od najboljih proizvoda Hajdukove akademije tadašnji trener Krasimir Balakov mu je odlučio pružiti šansu da se izbori za dres prve momčadi, pa je tako Milić upisao svoje prve minute za prvu momčad u utakmici Kupa Hrvatske protiv Jadran Gunje, a prvi ligaški nastup je dočekao s klupe 26. studenoga 2011., u 2:1 pobjedi protiv Šibenika, u dobi od samo 17 godina, 8 mjeseci i 16 dana. Do kraja te sezone on je ostvario samo još jedan nastup, također s klupe, ali je nastupio u dvije kup utakmice protiv Zagreba. Nakon što je Krasimir Balakov napustio Hajduk, novi trener je postao Mišo Krstičević. Budući da je Krstičević vodio Hajdukov juniorski tim, dobro je znao kako iskoristiti Milićev talent za sljedeću sezonu. U lipnju 2012. Antonio je s Hajdukom osvojio hrvatsko juniorsko prvenstvo.
#### 2012./13.
U sezoni 2012./13. ​​počeo je kao standardni član prve momčadi. Trener Mišo Krstičević mu je promijenio poziciju u momčadi te ga je iz zadnje linije prebacio srednji red, točnije na poziciju zadnjeg veznog gdje je u prvom dijelu sezone igrao u paru s Josipom Radoševićem. Odigrao je značajnu ulogu u velikoj pobjedi od 2:0 nad Interom na San Siru u trećem kolu kvalifikacija za UEFA Europska liga 2012./13.. On je pokazao veliki talent dok je igrao u Prvoj HNL​​, a mnogi stručnjaci smatraju da će postati vodeći hrvatski branič. Tijekom zimskih priprema Hajduka je pretrpio ozljedu koja ga je držala izvan terena za gotovo 2 mjeseca, ali se vratio i pomogao svojoj momčadi da dođe do finala kupa 2012./13. postigavši ​​gol u utakmici protiv Slaven Belupa na Poljudu. U svibnju 2013. Antonio je potpisao novi ugovor s Hajdukom koji će ga zadržati u klubu do ljeta 2015. U svibnju 2013. s Hajdukom je osvojio Hrvatski kup.

### Klupski uspjesi

HNK Hajduk Split:
* Hrvatski nogometni kup (1): 2012./13.

## Vanjske veze
* Profil na hajduk.hr
* Profil  na hnl-statistika.com
* Profil na transfermarkt.de
## Izvori
Marko Markovina

**Marko Markovina**, hrvatski nogometaš, bivši igrač Hajduka sa 71 odigranom utakmicom i 44 zgoditka. Od 44 postignuta zgoditka svega 6 u službenim nastupima, od toga 5 u 6 utakmica Splitskog podsaveza i jedan prvenstveni. Za njega je potrebno naglasiti da je otjerao Vladimira Bearu za kojega je rekao da nema nikakve zasluge u Hajduku nakon osvojene titule prvaka 1955. Teško uvrijeđen ovim riječima Beara je otišao u Crvenu Zvezdu gdje se njegov učinak na klub vidi što sa njom osvaja 5 prvenstava i dva kupa.

Prvi službeni nastup za Hajduk ima protiv Jugoslavije u Beogradu (2:2) a nastupa u početnom sastavu.

## Izvori
Stojan Mamić

**Stojan Mamić**, hrvatski nogometaš, bivši igrač Hajduka. Odigrao je za Hajduk 15 utakmica i zadao 4 gola na prijateljskim utakmicama. Jedina 3 službena nastupa su 3 prvenstvene utakmice bez golova.

Prvu je nastup imao protiv Vardara u Splitu (0:0) 7. listopada 1979.. Brat je Zdravka Mamića

## Izvori
Šime Milutin

**Šime Milutin**, Rođen 10. travnja 1911. u Splitu, umro 21. lipnja 1945. u Dubrovniku. Reprezentativac sa jednom odigranom utakmucom, 7. maja 1939. protiv Rumunjske (0:1) u Bukureštu. U Hajduku je od 1929. do 1940. kada odlazi u Dubrovnik i nastupa za GOŠK. Poginuo je u saobraćajnom udesu 21. lipnja 1945. a sahranjen je na dubrovačkom groblju Svetog Mhovila.

Š. Milutin za Hajduk je imao 217 nastupa i jedan službeni zgoditak u prvenstvenoj utakmici i to sezone 1936/7 protiv BAŠK-a u Beogradu (2:1). Svoj prvi nastup zabilježio je za Proljetno prvenstvo Splitskog podsaveza 8. svibnja 1929. protiv HAŠK-a (3:0). Sa Jozom Matošićem jedan od najboljih bekovskih parova u povijesti Hajduka.
Dražen Martić

**Dražen Martić**, Bivši nogometaš Hajduka, nogomet započinje igrati pred rat 1940-te godine, pa je odigrao samo jedan prvenstveni susret i to protiv Splita u Splitu 24. ožujka 1940. koja je završila visokom pobjedom Hajduka od 8:3; za Hajduk su pogotke dali Čapeta (4), Lemešić (3) i Jirži Sobotka.

Odigrao je i jedan prijateljski susret ali bez pogodaka.

## Izvori
Ivo Mrčić

**Ivo Mrčić** (rođen 20. siječnja 1921- travanj 2009), hrvatski nogometaš, bivši igrač Hajduka sa 326 nastupa, 73 gola, 20 u 112 prvenstvenih nastupa, 1 u 12 utakmica za kup, 52 u 202 prijateljske utakmice.

Na utakmici za prvenstvo Hrvatske 26. svibnja 1946. u pobjedi 4:2 u derbiju s Dinamom u Zagrebu bio je strijelac dva gola.

Mrčić je s Hajdukom osvojio naslov prvaka Narodne republike Hrvatske i dva prvenstva Jugoslavije.

Umro je u travnju 2009., pokopan je na groblju Lovrinac.

## Izvori
Dado Pršo

**Dado Pršo**, rođen kao **Miladin Pršo** (Zadar, 5. studenoga 1974.), bivši hrvatski nogometaš.

## Klupska karijera
Karijeru je započeo u Hajduku iz Splita gdje je prošao omladinsku školu zatim je nastavio igrati u NK Pazinki a 1993. godine je otišao u Francusku, gdje je igrao u malom klubu St. Raphael i Rouen. U mladosti mu je dijagnosticiran šum na srcu, ali je ipak napravio veliku karijeru.

Tijekom boravka u Francuskoj na godinu dana se ostavio nogometa te radio kao automehaničar. Dadu je nogometu vratila supruga Carole, koju je upoznao u Rouenu. Preselili su se na Azurnu obalu, u St. Raphael gdje je Dado jednom slučajno došao na trening lokalnog četveroligaša i na nagovor supruge potpisao amaterski ugovor, a onda je na prijateljskoj utakmici s Monacom oduševio najprije pomoćnog trenera, uskoro i glavnog, Jeana Tiganu, i postao profesionalac.

U sezoni 1997./98. otišao je na Korziku u AC Ajaccio gdje je ostao dvije godine. Nakon toga došao je u AS Monaco. U sezoni 2003./04. došao je s AS Monacom do finala Lige prvaka i dao sve zajedno 7 zgoditaka. 4 zgoditka je dao na svoj 29. rođendan u 8:3 pobjedi protiv Deportivo la Coruñe čime je izjednačio rekord Lige prvaka s Marcom van Bastenom i Andrejem Ševčenkom. Za Glasgow Rangerse potpisuje u srpnju 2004. godine i u klubu ostaje do kraja igračke karijere koju je 2007. godine morao prekinuti zbog ozljede. Glasgow Rangers se oprostio od Prše izdajući i DVD pod nazivom "A Fond Farewell" a veliki dio prihoda od prodaje išao je u dobrotvorne svrhe.

## Reprezentativna karijera
Prvi nastup za Hrvatsku: kvalifikacijska utakmica za UEFA EURO 2004. u Portugalu, Hrvatska - Belgija, Zagreb, 29. ožujka 2003. godine. Pozvan kao šansa protiv Belgije za kvalifikacije za Europsko prvenstvo u Portugalu 2004. odmah se nametnuo i postigao svoj prvi pogodak kod pobjede Hrvatske od 4:0. Sveukupno za Hrvatsku je upisao 32 nastupa i postigao 9 zgoditaka. Za Hrvatsku je igrao na dva velika prvenstva, Europskom 2004. godine u Portugalu i Svjetskom 2006. godine u Njemačkoj.

## Priznanja i nagrade
### Individualna
* Hrvatski igrač godine **(3)**: 2003., 2004. i 2005.
* Dobitnik je Državne nagrade za šport "Franjo Bučar" za 2005. godinu.

### Klupska
**[[AS Monaco]]**
* Prvak Francuske **(1)**: 1999./00.
* Francuski kup **(1)**: 2002./03.

**[[Glasgow Rangers]]**
* Prvak Škotske **(1)**: 2004./05.
* Škotski Liga kup **(1)**: 2004./05.

## Reference

## Vanjske veze
* HNS: Statistike - Nastupi: Dado Pršo
Milan Rapaić

**Milan Rapaić** (Nova Gradiška, 16. kolovoza 1973.), bivši hrvatski nogometaš. Igrač je za kojega se dugo govorilo kako je jedan od najtalentiranijih hrvatskih nogometaša. Bio je odličan u driblinzima i centaršutevima te imao vrlo snažan udarac. Karijeru je počeo u splitskom Hajduku s kojim je nastupao i u Ligi prvaka. Igrao je na mjestima veznoga igrača i napadača.

## Klupska karijera
Karijeru je započeo u Splitu, u Hajduku za koji je igrao 5 godina, od 1991. do 1996. godine. Za Hajduk je sveukupno odigrao 204 utakmice postigavši 43 pogotka.  Nakon Hajduka odlazi u talijansku Perugiu. Tamo se zadržao 4 godine, a nakon toga klub A.S. Perugia je propao. Uslijedio je transfer u Tursku gdje je 2 godine igrao za Fenerbahçe. Nakon Turske, gdje je dobio otkaz, vratio se na pola sezone u matični splitski klub, a nakon toga opet pronašao novi klub u Italiji. Sada je to bila Ancona, u kojoj je igrao tek 1 sezonu. Nakon toga uslijedila je Belgija i Standard de Liege. U Belgiji se sa klubom dugo vremena borio za naslov prvaka, u sezon 2005./06., no taj naslov ipak je otišao u ruke Anderlechta. Za vrijeme boravka u tom belgijskom klubu, došlo je do svađe s upravom te je Rapaić napustio klub koji je od njega potraživao novac koji im on duguje, ali ga nije htio dati. Taj spor se razriješio njegovim ponovnim igranjem u klubu čiji je bio jedan od najboljih igrača. Jedno je vrijeme bio na provjeri u Liverpoolu, no, nije zadovoljio struku kluba. Nakon uspješnijeg dijela u Belgiji, u sezoni 2006./07. igrao je lošije, te mu po isteku ugovora nije ponuđen novi. Nakon nespjelih pregovora s Hajdukom pridružio se tadašnjem drugoligašu iz Trogira, HNK Trogiru.

## Reprezentativna karijera
Rapaić je za hrvatsku "A" reprezentaciju debitirao u travnju 1994. godine na utakmici Slovačka - Hrvatska, 4:1, u Bratislavi. Sudjelovao je na Svjetskome prvenstvo u Japanu i Južnoj Koreji 2002., i na Euro 2004. u Portugalu U reprezentaciji je zabilježio 49 nastupa i 6 pogodaka od kojih su po jedan na svjetskom i europskom prvenstvu. Postigao je pobjednički pogodak za 2:1 pobjedu nad Italijom, 2002. godine a na EURU 2004. je, iz jedanaesterca, postigao pogodak za 1:1 protiv Francuske, ta utakmica kasnije je završila 2:2. Nakon što ga Zlatko Kranjčar, kao izbornik reprezentacije, nije zvao ni na prijateljske utakmice, ponovno je poziv u nacionalnu vrstu dobio kod Slavena Bilića. Već u prvoj utakmici nakon dužega izivanja iz reprezentacije iskazao se kao sjajan vođa pomlađene momčadi. Posljednju utakmicu za hrvatsku nogometnu reprezentaciju odigrao je 2006. godine, Italija - Hrvatska, 0:2, u Livornu.

## Priznanja
**[[Hajduk Split]]**
* Prvak Hrvatske **(3) :** *[[1. HNL 1992.|1992.]]*, *[[1. HNL 1993./94.|1993./94.]]*, *[[1. HNL 1994./95.|1994./95.]]*
* Hrvatski nogometni kup **(3) :** *1992./93.*, *1994./95.*, *2002./03.*

**[[Fenerbahče]]**
* Prvak Turske **(1) :** *2000./01.*

## Reference

## Vanjske veze
*  FIFA: Milan Rapaić , statistika.
Goran Rubil

**Goran Rubil** (Slavonski Brod, 9. ožujka 1981.), hrvatski nogometaš

Započeo se baviti nogometom u rodnom gradu, igrajući za tamošnju Marsoniju. Kao vrlo mlad tražili su ga i u Hajduku i u Dinamu. Prošao je na probi u Splitu, ali Hajduk nije bio spreman platiti Marsoniji novčanu odštetu koja je za njega tražena. Sa 17 godina tako seli u francuski Le Championnat, u redove Nantesa. Za vrijeme igranja u Francuskoj, zabilježio je tek 10 utakmica, ali imao sigurnu poziciju u U-19 i U-21 reprezentacijama Hrvatske. Najveći su mu problem činile učestale ozljede, zbog kojih je propustio europsku smotru mladih u Njemačkoj. Sezonu 2003./04. proveo je na posudbi u Lavalu gdje je zabio jedan gol u osam utakmica. Ubrzo je napustio Francusku, otišavši u redove japanskog drugoligaša Shonana. 

Početkom 2006. se vratio u HNL, potpisavši za Rijeku, gdje je ostao do prosinca iste godine kada ga je otpisao novi trener Milivoj Bračun. Uslijedila je proba u engleskom drugoligašu Leedsu, no nije potpisao ugovor i vratio se kući, gdje ga je u redovima Hajduka silno želio trener kluba Zoran Vulić. Potpisao je ugovor na 3 i pol godine poziravši sa desetkom na dresu, no, taj broj nije dobio. Brzo je došao do mjesta prvih jedanaest, a minute je vrijedno sakupljao kod svih drugih trenera iako nije potvrdio da je pojačanje za momčad. 

Naredne sezone i dalje ne igra najbolje dok ga Robert Jarni nije, poslije ozlijede Mladena Pelaića, stavio na mjesto desnog beka gdje bilježi znatno bolje nastupe. Sezonu potom ustalio se kao desni bek doživjevši potpunu preobrazbu, te postaje nezamijenjivi desni bek prve momčadi.
Mladen Pelaić

**Mladen Pelaić** (Zagreb, 20. kolovoza 1983.), hrvatski nogometaš

## Biografija

Nogometnom se Pelaić počeo baviti u podmlatku zagrebačkog Dinama. Nakon što je završio juniorski staž nije se uspio probiti do prvih 11 seniorske momčadi, te je otišao u susjedni NK Zagreb. U *Kranjčevićevoj* igra na poziciji desnog braniča, ali s dosta izraženom napadačkom ulogom. Sezone 2005./06. s 5 je pogodaka bio najbolji strijelac momčadi, privukavši tako na sebe pažnju drugih klubova. Iako je prelazak u splitskog Hajduka bio praktički siguran, prihvatio je ponudu belgijskog Standarda, te nakon probe potpisao ugovor za tada doprvaka belgijske Jupiler lige.

U Standardu je zajedno s Milanom Rapaićem na pripremama odigrao sve utakmice, te bio ozbiljan konkurent za prvu momčad. Ipak, u europskim je natjecanjima nastupio u 2 utakmice, a u prvenstvu samo jednom ušao s klupe, i to baš netom prije nego je sudac odsvirao kraj utakmice.

Nakon polusezone u kojoj tako nije zabilježio skoro nikakvu minutažu, Pelaića je opet u svojim redovima htio Hajduk. Transfer se obavio dosta prije početka zimskog prijelaznog roka, a u njega je bio uključen i legendarni igrač splitskog kluba Alen Bokšić. Hajduk je platio oko 200.000 € i s Pelaićem potpisao 3,5-godišnji ugovor, otvorivši mu mjesto na desnom boku prodajom kapetana Darka Miladina u Grčku. Iako je završio cijelu omladinsku školu Dinama, Pelaić je odmah na predstavljanju u novom klubu istaknuo da je i tada, kao i cijela njegova obitelj, bio hajdukovac. 
Odmah je debitirao u momčadi isprva sa solidnim nastupima, no, i velikom greškom na maksimirskom derbiju kada je u svom šesnaestercu glavom vraćao loptu vrataru i pritom dodao Eduardu za pogodak (utakmica završila 2:1 za Dinamo). Pamtit će, također, još jedan derbi s Dinamom, kada je na Poljudu dobio crveni karton nakon što suigrač mu Žilić udara u lice Dinu Drpića. On mu je kasnije, ipak, izbrisan.

Kasnije mu forma sve više opada i ne uspijeva pružiti zadovoljavajuće igre kao desni branič momčadi, navukavši na sebe negodovanje navijača. Nakon što uspijeva zabilježiti par asistencija i nešto boljih nastupa teško stradava u utakmici s Cibalijom, gdje mu je nakon prekršaja Marija Andričevića slomljena potkoljenica. Nakon operacije i uznapredovalog oporavka nesmotrenim skokom opet ozljeđuje isto mjesto, te je njegov povratak profesionalnom nogometu sada jako upitan.

### Reprezentacija

Za mladu je reprezentaciju debitirao u Kostreni, 29. svibnja 2004. protiv Slovačke. Od tada ga je izbornik Slaven Bilić redovito koristio kao standardnog prvotimca, sve do neuspjele kvalifikacije utakmice sa Srbijom i Crnom Gorom u Velikoj Gorici kada se od U-21 reprezentacije oprostila većina igrača. 
## Reference
Đovani Roso

**Đovani Roso**, hebrejski: ג'יובאני רוסו (Split, 17. studenog 1972.), bivši hrvatski nogometaš.

Nakon igranja u Zadru i Zagrebu od 1992. do 1996. seli u izraelsku ligu gdje provodi sljedećih 12 godina nastupavši za petoro prvoligaša, od toga najviše za Maccabi iz Haife. Ubrzo postaje miljenik igrača i jedan od najcjenjenijih stranaca lige ikada, odvevši Maccabi i do Lige prvaka. Čim je dobio izraelsko državljanstvo imao je ponudu igrati za izraelsku reprezentaciju, ali kad je dobio poziv od HNS-a, pridružio se hrvatskoj reprezentaciji za koju je nastupao na Euru 2004..

Nakon druge, manje uspješne, epizode u Maccabiju, vraća se u HNL. Novo odredište bilo mu je ispunjenje dječačkih snova - splitski Hajduk. Već tokom ljetnih priprema ozljeđuje leđa, zbog čega odlazi na operaciju koja mu uskraćuje igranje nogometa cijelu jesensku polusezonu. Njegov službeni debi time je prolongiran do drugog dijela sezone.

Iako je njegovo službeno ime koje koristi u svim dokumentima Đovani Roso (prezime sa jednim "s" je nosio i na dresu na Europskom prvenstvu u Portugalu 2004.), u medijima se uglavnom koristi talijanska verzija njegovog imena *Giovanni Rosso*.
Mate Selak

**Mate Selak** (Split, 9. travnja 1988.), hrvatski nogometaš

Krenuo je igrati u redovima NK Splita koji ga je kao kadeta htio prodati u Hajduk. Međutim, to se nije dogodilo, Selak je krenuo zaobilaznim putem. Bio je i na probi u Barceloni i igrao za Omladinac iz Vranjica. Nakon toga stigao je do Hajduka u zimu sezone 2005./06. praćen epitetima izrazito nadarenog igrača, te na proljeće kod Luke Bonačića zaigrao i na derbiju sa Dinamom.

Naredne ga sezone Vulić šalje na posudbe u Šibenik i Solin, međutim, nije se niti na jednoj naigrao. Pred ovu sezonu bio je na pripremama sa ostatkom seniorske momčadi,  ali je opet upućen na kaljenje, ovaj put u Imotski.

## Vanjske veze

* Nogometni-magazin: statistika
Natko Rački

**Natko Rački** (Rijeka, 15. studenog 1981.), hrvatski nogometaš.

Sa nogometom se sin poznatog menađera Predraga Račkog počeo baviti tek u svojoj 16-oj godini. Krenuo je u "Lučkom radniku" s riječke Rujevice. Nakon godinu dana dolazi u Rijeku, a potom seli u Italiju u mladi naraštaj Vicenze. Tamo se nije predugo zadržao, te se nakon godinu i pol vraća u rodni grad gdje postepeno uspjeva doći do seniora Rijeke pod vodstvom Predraga Stilinovića.

Nakon svađe sa upravom Rijeke napušta klub i kao slobodan igrač odlazi u splitski Hajduk. Tamo debitira lijepim pogotkom ali u dvije se sezone nije uspio pokazati kao pojačanje i većinom ulazi s klupe. Odlazi nakon osvojena naslova 2005., te nakon neuspješne probe u fancuskom Metzu potpisuje za Međimurje. U Međimurju je zbog ozlijede zabilježio tek 5 utakmica, te pauzirao cijelu narednu sezonu kao igrač bez kluba. Nakon toga, na ljeto 2007. potpisuje za drugoligaša Pomorac iz Kostrene da bi na polusezoni prešao u redove pulske Istre 1961. Za Istru je skupio 21 nastup, te pritom postigao 5 pogodaka, prije nego što je klub s njim raskinuo ugovor u prosincu 2008.

U mladoj je reprezentaciji zabilježio 7 nastupa, ali bez pogodaka i niti jednom punih 90 minuta.

### Vanjske veze
* Nogometni-magazin: statistika
Ivan Režić

**Ivan Režić** (Split, 15. rujna 1979.) umirovljeni je hrvatski nogometaš.

Seniorsku nogometnu karijeru započeo je u sezoni 1997./98. u Varaždinu, igrajući za Varteks. Nakon prve odigrane sezone i nastupa na Europskom prvenstvu reprezentacija do 19 godina na Cipru, uočili su ga skauti milanskog Intera te je Režić, s manje od 10 profesionalnih utakmica, preselio u jedan od vodećih klubova talijanske Serie A. Trenirao je s pričuvnom momčadi i nije uspio skupiti ni jedan seniorski nastup te se nakon godinu dana vratio u matični klub.

Režić je u sezoni 2002./03. došao u sukob s čelnicima kluba odbivši potpisati novi ugovor. Na ljeto 2004. prešao je u grčki Olympiakos, gdje je ponovo cijelu sezonu proveo uglavnom na klupi ili na tribinama. Nakon raskida ugovora s grčkim poslodavcem pauzirao je pola sezone, nakon čega se vratio u hrvatski nogomet potpisavši 6-mjesečni ugovor sa splitskim Hajdukom.

Rođeni Splićanin, Režić se za boravka u Hajduku nije posebice istakao. Nakon 6 mjeseci otišao je iz kluba i zajedno s Tvrtkom Kalom potpisao jednogodišnji ugovor s izraelskim Maccabi Tel-Avivom. Nakon odrađenog ugovora, u ljeto 2007. postao je slobodan igrač te je završio nogometnu karijeru.

Za reprezentaciju je nastupio 9. veljače 2003. godine u prijateljskoj utakmici s Makedonijom u Šibeniku te je odigrao prvih 45 minuta.

## Izvori

## Vanjske veze
* Nogometni-magazin: statistika
Matko Perdijić

**Matko Perdijić** (Split, 26. svibnja 1982.), hrvatski nogometni vratar

Između vratnica je prvi put u seniorskom nogometu stao u majici drugoligaša Mosora. Nakon par sezona tamo, na zimu sezone 2004./05. prelazi u splitski Hajduk. U Hajduku je proveo samo proljetni dio te sezone kao rezerva Baliću i Kali, te nakon osvojena naslova bez i jedne zabilježene minute seli naredne sezone natrag u drugu ligu. Ovaj put u Pudarev Šibenik koji je se tad odličnom igrom plasirao u elitni razred hrvatskog nogometa.

Kako su Šibenčani otišli u prvu, mladi vratar je otišao u treću ligu, u dubrovački GOŠK. Nakon šest mjeseci odlazi u poljsku prvu ligu (Ekstraklasa), u Ruch iz Chorzowa. Prvih pola sezone nije branio, dok njegova momčad osvaja naslov prvaka. Početkom naredne sezone ušao je u igru protiv Gornika nakon što prvi vratar Mioduszewski dobiva izravni crveni karton, te prima gol iz jedanaesterca.Danas je prvi vratar u Ruchu Chorzowu.

### Vanjske veze
* Nogometni-magazin: statistika 
* 90minut.pl: statistika
## Reference
Zoran Roglić

**Zoran Roglić** (Split, 16. svibnja 1976.), hrvatski nogometaš

Rođen u Splitu, Roglić je sa nogometom krenuo po niželigaškim dalmatinskim klubovima poput Solina, Junaka i Splita. Jedno vrijeme igra u BiH za Posušje, te kasnije i za Hrvatski Dragovoljac. Na dulje se vrijeme bio skrasio u Žrnovnici igrajući za tamošnji NK Mosor. Poznat je na drugoligaškim travnjacima po upornosti, koja mu je pomogla i izvan terena (nadvladao tešku ozlijedu meniskusa i križnih ligamenata). 

Poslije toga tokom zimske stanke sezone 2004./05. dobiva iznenadan poziv iz redova splitskog Hajduka. Iako je sportski direktor Igor Štimac polagao u njega velike nade u "bilom" se dresu Roglić nije naigrao. Nakon propalog eksperimenta s njim kao napadačkim veznim većinu utakmica gleda sa klupe ili tribina te nakon 6 mjeseci odlazi u Šibenik gdje od tad igra standardnije. 

## Vanjske veze

* Nogometni-magazin: statistika
Tomislav Rukavina (fudbaler)

**Tomislav Rukavina** (Osijek, 14. listopada 1974.), bivši hrvatski nogometaš i bivši trener NK Osijeka.

Rukavina je sa profesionalnom nogometnom karijerom počeo igrajući u Osijeku. Nakon sezonu i pol seli u Zagreb gdje dolazi na veliku scenu. Ubrzo ga zapažaju stručnjaci gradskog rivala Croatije, danas Dinama, za koji potpisuje na zimu sezone 1995./96. U modrom se dresu probio do reprezentacije za koju debitira netom prije opjevanog Mundiala '98, igrajući u rodnom gradu protiv Poljske. Na Svjetsko prvenstvo, ipak, nije niti putovao. Kasnije još bilježi i svih 90 minuta sa Jugoslavijom u Zagrebu, a sveukupno je do siječnja 2001. odigrao 5 utakmica.

Sa Croatijom nastupa u Ligi prvaka, a u domaćem prvenstvu 4 puta postaje prvak, te nakon tih odličnih igara za 6 milijuna maraka (20% otišlo NK Zagrebu) seli u talijansku ligu gdje naredne 3 sezone, što u Serie A što u Serie B, brani boje Venezije.

Potom se vraća u HNL, i to, splitski Hajduk. U dvije sezone postaje standardan branič, iskazavši se pogotovo u međunarodnim susretima poput onih sa talijanskom Romom. Nakon 2 naslova prvaka odlazi iz kluba, te 2006. prekida uspješnu karijeru.

Povremeno je radio kao trener na Nogometnoj akademiji Davor Šuker.

Nakon dolaska Krunoslava Jurčića za trenera Dinama u ožujku 2009., Rukavina mu postaje pomoćni trener u više navrata.

## Reference

## Vanjske veze
* Nogometni-magazin: statistika
Ivan Radeljić

**Ivan Radeljić** (Imotski, 14. rujna. 1980.) je bosansko-hercegovački nogometaš, branič Energija iz Cottbusa, te reprezentacije BiH. Nekadašnji igrač Hajduka s 57 nastupa i 9 zgoditaka.

## Reference
Goce Sedloski

**Goce Sedloski** (Golemo Konjari, 10. travnja 1974.) je makedonski nogometaš i reprezentativac. Igra na poziciji obrambenog igrača. Trenutno nastupa za austrijskog prvoligaša SV Mattersburg.

Profesionalnu karijeru je započeo u makedonskoj Pobjedi iz Prilepa 1994. godine. Godine 1996. odlazi u splitski Hajduk. Potom 1997. odlazi u engleski Sheffield Wednesday. Od 1999. do 2004. godine nastupa za zagrebački Dinamo. 

Sezonu 2004. igra za japanski klub Vegalta Sendai te se 2005. ponovno vraća u Dinamo gdje nastupa jedno polusezonu prije potpisa za turski Diyarbakırspor. Za sadašnji klub SV Mattersburg potpisuje 2006. godine.

Za Makedonsku nogometnu reprezentaciju debitirao je 1996. godine te je do sada skupio 85 nastupa i zabio 7 pogodaka.
Ahmad Sharbini

**Ahmad Sharbini** (Rijeka, 21. veljače 1984.) hrvatski je nogometaš palestinskih korijena, koji trenutačno igra za NK Jedinstvo Bihać. Stariji je brat Anasa Sharbinija.

Ahmad je sin palestinskog izbjeglice iz Sirije Jamala Sharbinija i majke Ranke iz Grobnika, a po ocu je dobio i jordansko državljanstvo. Nakon Rijekine omladinske škole Sharbini je uvršten u prvu momčad te je do 2007. godine postigao 49 pogodaka (40 u HNL-u), čime je postao drugi najbolji klupski strijelac u povijesti HNL-a.

Dana 13. kolovoza 2009. potpisao je za splitski Hajduk, gdje je dobio dres s brojem 9.  24. srpnja 2012. raskida ugovor sa HNK Hajduk Split i odlazi u NK Istra 1961.

## Trofeji

*  Hrvatski nogometni kup  2004./05.
*  Hrvatski nogometni kup  2005./06.

## Izvori
Zlatko Papec

**Zlatko Papec** (Zagreb, 17. siječnja 1934 - Split, 3. veljače 2013), hrvatski nogometaš, osvajač srebrne medalje na Olimpijskim igrama u Melbourneu 1956. godine. Hajdukov napadač. U Hajduk dolazi iz Lokomotive 1956., a do 1964. odigrao je 366 utakmica i postigao 167 pogodaka. Kasnije je igrao za njemački Freiburg i za Rijeku. Na završetku karijere bavi se trenerskim poslom (Maribor i RNK Split).

Nagrađen od HNS 1994. Trofejom podmlatka.

## Reference

* National Football Teams: Papec, Zlatko
Ante Pletikosić

**Ante Pletikosić rođen je u Supetru 22. siječnja 1939. godine.** bivši hrvatski nogometaš.

Igrao je u momčadi RNK Splita u drugoj polovici 1950-ih i početkom 1960-ih godina. U dvije Splitove prvoligaške sezone nastupio je 47 puta.

## Reference
Šimun Rosandić

**Šimun Rosandić** je svijetlo ime u povijesti RNK Split.  Bio je osnivač, igrač, prvi trener, predsjednik i blagajnik novoosnovanog nogometnog kluba Anarh. Klub je osnovan 1912. godine. Na inicijativu Šimuna Rosandića skupina učenika tadašnje Obrtničke škole osnovala je novi nogometni klub.
Šimun je u Anarhu igrao oko dvije godine i potom prešao u Hajduka, ali mu je nogometnu karijeru prekinuo 1. svjetski rat.
Joško Pleško

**Joško Pleško** je bio hrvatski nogometaš. Bio je prvotimac Hajduka krajem 50-ih godina, a kasnije je karijeru nastavio u RNK Split. Bio je u sastavu Splita dok je klub bio u 1. saveznoj ligi 1960/61. 

## Reference
Ivo Radovniković

**Ivo Radovniković** (Split, 9. veljače 1918. - Split, 27. listopada 1977.), proslavljeno je ime hrvatskog i splitskog nogometa.

## Omladinska škola
Još kao dječak stalno je igrao nogomet u Hajdukovom dvorištu, na Starom placu. Od najranijih dana bio je u "tićima i repcima", kako se popularno nazivala Hajdukova nogometna škola. Brzo napreduje te s 18 godina prvi put nastupa za seniorsku momčad Hajduka, na gostovanju protiv tadašnjeg kluba Bata Borovo.

## Prvi nastup
U svojoj karijeri Radovniković je za Hajduk postigao 160 golova u 475 nastupa. Odigrao je 172 službene utakmice i to 159 u prvenstvu s 38 golova i 13 za kup s 4 gola. U prijateljskim nastupima dao je 118 golova u 303 utakmice.

Prva službena mu je utakmica bila protiv zagrebačke Concordije 12. rujna 1937. koju je Hajduk dobio s 4:2 na Starom placu u Splitu. Na golu je bio Bartul Čulić, a igrali su još Šime Milutin, Jozo Matošić, Anđelko Marušić, Miroslav Dešković, Đuro Purišić, Miro Jukić, Leo Lemešić, Vladimir Kragić i Branko Bakotić. Dva gola dao je Lemešić i po jedan Kragić i Bakotić

## Prva momčad
Od tada, Ivo Radovniković postaje nazamjenljivi igrač u momčadi. Osvaja s Hajdukom Prvenstvo Banovine Hrvatske 1940/41. Karijeru mu privremeno prekida početak 2. svjetskog rata kada Hajduk - kao i ostali splitski klubovi - biva raspušten. U svibnju 1944. Hajduk na otoku Visu nastavlja s radom, još uvijek u vrijeme rata. U toj ratnoj epopeji, Ivo Radovniković je zabilježio najviše nastupa u bijelom dresu od svih igrača - 85 utakmica. Nakon rata nastavlja igrati i zabilježio je titulu prvaka Narodne Republike Hrvatske 1946. kao i dvije titule prvaka države 1950. i 1952. godine. Karijeru završava u sezoni 1952/53.

## Reprezentacija
Iako je s reprezentacijom Jugoslavije nastupio je i na Svjetskom nogometnom prvenstvu u Brazilu 1950., nije nastupio za reprezentaciju u niti jednoj službenoj utakmici.

## Trenerska karijera
Po završetku igračke karijere, Radovniković se posvetio trenerskom poslu. U početku je preuzeo momčad mostarskog Veleža i uveo ga u sezoni 1954/55. u 1. saveznu ligu. Nakon toga postaje trener Hajdukovih juniora i tu se zadržava do 1958. kada preuzima Hajduka u teškom razdoblju po splitski klub. U Hajduku je u to vrijeme bila smjena generacija, koja ih je teško pogodila. Radovniković potom vodi Slogu iz Doboja, te nekoliko klubova sa splitskog područja, među njima i Split.

## Reference
Sulejman Rebac

**Sulejman Rebac** (Mostar, 26. ožujka 1929. - Mostar, 16. studenog 2006.), hrvatski nogometni reprezentativac.

Napadač, karijeru je započeo u rodnom Mostaru u NK Veležu gdje je igrao od 1947. do 1957., kada do 1957. prelazi u HNK Hajduk Split, s kojim je osvojio i prevnstvo 1955. godine. Za Hajduk je odigrao 168 utakmica i postigao ravno 100 golova, od čega 33 u službenim utakmicama i 67 u prijateljskim.

Sula Rebac strijelac je i dva gola protiv Dinama 3. travnja 1955. koju je Hajduk dobio na Maksimiru protiv Dinama sa **0:6**.  
Poslije Hajduka odlazi u FK Sarajevo gdje završava igračku karijeru u kojoj je odigrao više od 1000 utakmica i postigao preko 620 pogodaka.

Nastupio je 1 put za hrvatsku nogometnu reprezentaciju i to u Zagrebu, protiv Indonezije (5-2), 12. rujna 1956. i postigao dva pogotka, a 11 puta je nastupio i za B reprezentaciju Jugoslavije.

Poslije igračke nastavio je s trenerskom karijerom, prvo u rodnom Mostaru, a potom i u Sarajevu.
Veljko Poduje

**Veljko (Vjekoslav) Poduje** (Šibenik, 24. veljače 1907. godine - Rijeka, 2. ožujka 1993. godine) je bio hrvatski nogometaš, nogometni trener, sudac, novinar i profesor.

## Nogometna karijera
Igrao je u prvoj momčadi druge generaciji Hajduka iz Splita od 1922. do 1932. godine kao lijevi vezni. 
Za Hajduk je odigrao 248 utakmica i zabio 25 golova. 
Bio je rezervni igrač do 15. svibnja 1922. kada je protiv Splita prvi put odigrao utakmicu za prvu momčad.

Prvu međunarodnu utakmicu je odigrao 8. srpnja 1922. godine protiv praške momčadi Malostransky. Od Hajdukovih 6 golova na toj utakmici, zabio je 2 gola. Krajnji rezultat utakmice je bio 6:1 za Hajduk.

Tri puta je nastupio za reprezentaciju Jugoslavije; prvi put 1924. protiv Čehoslovačke kada su, osim vratara, reprezentaciju sačinjavali samo igrači Hajduka.
S Hajdukom je osvojio njegove prve titule prvaka Jugoslavije, 1927. i 1929. godine.

## Aktivnosti nakon igračke karijere
Po završetku ekonomskog studija u Zagrebu, prestao je igrati, no ostao je aktivan u nogometu. 
1932. je kratko zamijenio Luku Kaliternu na mjestu trenera Hajduka, a kasnije je bio i trener HNK Orijent i HNK Primorac. 
Jedan je od osnivača Zbora riječkog trenerskog podsaveza, a bio je i nogometni sudac. 
Cijeli svoj radni vijek je uz nogometni angažman radio kao profesor (pretežno u u srednjoj Ekonomskoj školi u Rijeci), a paralelno je bio 29 godina urednik sportskog programa Radija Rijeke.

## Literaturna aktivnost
*1931., povodom 20. godišnjice osnivanja Hajduka, izdao je knjigu *Hajduk u Južnoj Americi* zajedno s bratom Šimom Poduje i Leom Lemešićem.
*1976. je izdao knjigu *30. jubilarno prvenstvo Jugoslavije*.

## Vanjske veze
*Veljko Poduje - Svi Hajdukovi treneri od 1911. do danas
Dragi Setinov

**Dragi Setinov** (mak. Дpaги Ceтинoв; Skoplje, 13. veljače 1961.) je bivši makedonski nogometaš.

## Karijera

U sezoni 1981./82. igra za prilepsku Pobedu gdje odigrava  27 utakmica i postiže jedan zgoditak. 1982. prelazi u Vardar iz Skoplja. U Vardaru ostaje do 1986. godine. Za njih odigrava 117 utakmica i postiže 14 zgoditaka. 1986. prelazi u splitski Hajduk. Za Hajduk je odigrao 106 utakmica i 1991. osvaja sa Hajdukom zadnje izdanje kupa maršala Tita. 1988. je osvojio *Trofej Bili* kao najbolji igrač po izboru Slobodne Dalmacije. Godine 1991. odlazi u grčki Ethnikos Asteras. U istom klubu 1992. završava karijeru.

Bio je reprezentativac Jugoslavije.

## Izvori
Mass Sarr

**Mass Sarr Junior** (Monrovia, 6. veljače 1973.) je bivši liberijski nogometaš.

## Karijera

Karijeru je započeo 1988. godine u višestrukom prvaku Liberije Mighty Barolle iz Monorovije. Kao talentirani igrač 1990. dolazi u AS Monaco, ali već iduće godine odlazi u Stade Athletique Epinal. Ni tu se nije trajnije zadržao, pa 1992. dolazi Olympique Ales za koji je u naredne tri godine odigrao 84 utakmice i pritom postigao 23 gola. 1995. godine dolazi u splitski Hajduk. Do 1998. kada prelazi u Reading F.C. za Hajduk je odigrao 59 utakmica i postigao 17 golova. Za Reading je igrao do 2000. godine kada prelazi u Sydney Olympic. Godine 2001. prelazi u malezijski klub Selangor FA. U istome klubu 2004. godine okončava karijeru.

Mass Sarr je 79 puta igrao za reprezentaciju svoje zemlje te postigao četiri gola. 1996. i 2002. je nastupio sa reprezentacijom na Afričkom kupu nacija.

Nakon nogometne karijere bavi se trenerskim poslom uglavnom u mlađim uzrasnim kategorijama.

## Vanjske veze
* Profil na www.national-football-teams.com
Šime Poduje

**Šime Poduje** (Vis, 19. svibnja 1905. - Split, 31. listopada 1966.) je bivši hrvatski nogometaš, športski dužnosnik  i pravnik. Njegov mlađi brat Veljko također je bio nogometaš.

Za splitski Hajduk odigrao je ukupno 226 utakmica i postigao 87 zgoditaka. Sa Hajdukom je osvojio prva dva naslova prvaka 1927. i 1929. godine.

Prema njegovoj ideji 7. svibnja 1944. nakon trogodišnje stanke obnovljen je rad Hajduka.

Za reprezentaciju Jugoslavije odigrao je 3 utakmica. Zanimljivo je to da su u sve tri utakmice protivnici bili reprezentativci ondašnje Čehoslovačke.

Umro je u 61. godinu u Splitu od srčanog udara.

## Izvori
Vinko Radić

**Vinko Radić** (Split, 2. veljače 1898. - 9. listopada 1945.) je bivši hrvatski nogometaš.

Od 1920. do 1929. bio je standradni prvotimac splitskog Hajduka sa kojim je osvojio dvije titule prvaka države, 1927. i 1929. godine. Novinari su ga smatrali najboljim lijevim krilom u Jugoslaviji tih godina.

Odigrao je tri utakmice za reprezentaciju Jugoslavije. Debitirao je 28. rujna 1924. na utakmici protiv Čehoslovačke (0:2), na kojoj je u sastavu bilo deset igrača Hajduka.

Osnivanjem Splitskog nogometnog podsaveza 1920. godine Vinko Radić postaje stalni član reprezentacije SNP-a.

Umro je u Splitu 1945. godine.

## Vanjske veze

* Profil na reprezentacija.rs
Nikola Radović

**Nikola Radović** (crnogorski: Никола Радовић; Podgorica, 10. ožujka 1933. – Kosovska Mitrovica, 28. siječnja 1991.), poznat i kao Niđo, bio je jugoslavenski nogometaš i nekadašnji igrač Hajduka, u kojem je igrao od 1954. do 1959. godine, odigravši 213 utakmica i postigavši 21 gol.

S Hajdukom je 1955. godine postao državni prvak, a naredne godine zabilježio je i tri nastupa za jugoslavensku reprezentaciju. Bio je dio reprezentacije na Svjetskom prvenstvu 1958., ali nije igrao.

Radovićev idol bio je Bernard Vukas, koji mu je nakon povratka 1957. iz Bologne poklonio automobil. Dana 13. siječnja 1959. imao je tešku prometnu nesreći; zadobio je teške ozljede i završio u komi, a o njemu se cijelo vrijeme brinuo Hajdukov maser, Božo Soldo. Nakon oporavka je osuđen na tri mjeseca zatvora, nakon čega je dobio ispisnicu pa se vraća u Podgoricu.

## Golovi Nikole Radovića

Prvi nastup za Hajduk ima protiv Proletera u Splitu za prvenstvo Jugoslavije 12. rujna 1954. (sezona 1954/55) i osvaja prvenstvo uz svojih 20 nastupa i jednim zgoditkom koji je dao Spartaku u Subotici (4:3). Drugi zgoditak dao je sljedeće sezone 1955/56 i to Sarajevu u Splitu a odigrao je 22 utakmice. Sezone 1956/57 u 24 nastupa opet je dao jedan gol i to Zagrebu u Splitu(5:0). Sezone 1957/58 dao je 3 gola i to Željezničaru u Sarajevu (2:5), Partizanu u Beogradu (5:1) i Veležu u Splitu (1:1).

## Reference
Ante Režić

**Ante Režić** (Solin, 4. lipnja 1988.) hrvatski je nogometaš koji igra na poziciji beka, a trenutno je član Hajduka.

Režić je produkt Hajdukove omladinske škole. Prošao je sve dobne kategorije u Splitu, da bi ga struka poslala na "kaljenje". 

Za Hajduk je debitirao u utakmici superkupa 17. srpnja 2010.protiv Dinama u Zagrebu. U ligi je debitirao 24 srpnja 2010. u prvom kolu protiv Istre.

Nastupio je 4 puta za Hrvatsku U17 reprezentaciju.

## Vanjske veze
* Profilna hajduk.hr
* Profil na uefa.com
Boro Primorac

**Boro Primorac** (Mostar, Bosna i Hercegovina, 5. prosinca 1954.), bosanskohercegovački nogometni trener i bivši nogometaš.

## Igračka karijera
### Klupska karijera
Kao igrač, Primorac je karijeru započeo u mostarskome Veležu, a nastavio je u splitskome Hajduku. Za Hajduka je sveukupno odigrao 283 utakmice i postigao 53 pogotka i u sezoni 1978./79. osvojio Prvenstvo Jugoslavije. U tim klubovima Boro Primorac nosio je dres s brojem 5. Postigao je prvi pogodak na novom Hajdukovom igralištu na Poljudu, 19. rujna 1979. godine protiv, Trabzonspora (1:0), na utakmici 1. kola Kupa prvaka. Pogodak je postigao iz jedanaesterca. Za Hajduka igrali su u toj utakmici: Budinčević, Primorac, Krstičević (strijelac posljednjega pogotka na Starom placu), Luketin, Peruzović, Rožić, Zl. Vujović (Bogdanović), Čop (Zo. Vujović), Šalov, Đorđević i Šurjak.
Nakon Hajduka Primorac, 1983. godine, odlazi u Francusku, gdje je nastupao za Lille i Cannes, te u svakom klubu skupio impresivnih više od stotinu nastupa.

### Reprezentativna karijera
Za reprezentaciju Jugoslavije, Boro Primorac nastupao je u razdoblju od 1976. do 1982. godine te skupio 14 nastupa. Prvi nastup imao je 1976. godine protiv Tunisa (2:1) u Tunisu, 18. veljače, a posljednji 1980. godine protiv Italije (2:0) u Italiji, 15. studenoga. Od većih reprezentativnih uspjeha, Primorac je na Olimpijskim igrama u Moskvi 1980. s Jugoslavijom osvojio četvrto mjesto u utakmici protiv domaćina, Sovjetskoga Saveza.

## Trenerska karijera
Individualno, Primorac je vodio francuske momčadi - Cannes i Valenciennes te reprezentaciju Gvineje.

Od 1994. godine Boro Primorac je pomoćni trener te desna ruka trenera Arsène Wengera s kojim je prijatelj već više od 20 godina. S Wengerom je počeo raditi u japanskoj Nagoyi Grampusu, prije nego što su zajedno otišli, 1996. godine, u londonski Arsenal.

## Priznanja
### Igrač
**[[Hajduk Split]]**

### Trener
**[[Nagoya Grampus Eight|Nagoya Grampus]]**

**[[Arsenal F.C.|Arsenal]]**

* Trofej poznat pod nazivom FA Community Shield, do 2002. nazivao se Charity Shields.

## Privatno
Primorac tečno govori sedam stranih jezika - engleski, francuski, talijanski, španjolski, portugalski, njemački i japanski jezik. Oni koji su radili s njime u Arsenalu, opisuju ga kao šarmantnu, visoko inteligentnu osobu, osobu čije je znanje stranih jezika veće i od samog trenera Wengera i Phillipe Senderosa koji također slove za poznavatelje više stranih jezika.

## Izvori

## Vanjske veze
*  Primorčev profil na Arsenal.com
*  Boro Primorac na transfermarkt.co.uk
Zvonimir Požega

**Zvonimir ´Zvonko´ Požega**, nekadašnji igrač Hajduka i jugoslavenski reprezentativac. Igrao je na pozicijama braniča i halfa.

## Igračka karijera

Nogometnu karijeru započeo 1928. g. u sportskom društvu Sparta iz Zemuna. Sa nepunih 17 godina postaje prvotimac Sparte. Po stupanju u mornaričku podoficirsku školu (smijer zrakoplovstvo) u Divuljama nastupa za sekciju Ratne mornarice, a potom i u trogirskom Slavenu i splitskom Dalmatincu. U Splitskog Hajduka dolazi 1934. ali se vrlo kratko zadržava jer dobiva premještaj u Boku kotorsku. Tamo nastupa za Arsenal iz Tivta i Jugoslaven iz Kotora. Ponovnim premještajem u Split iznova se nalazi u Hajdukovom *bijelom* dresu, gdje ostvaruje izvrsne igre na pozicijama desnog halfa i centarhalfa. 
Zbog vojnog premještaja u Zemun od 1938. nastupa za Vojvodinu iz Novog Sada.

### Reprezentativna karijera

U to vrijeme igranja za Hajduk Požega dobiva poziv za reprezentaciju. Debitirao je za državni dres 7. svibnja 1939. u prijateljskoj utakmici sa Rumunjskom (0:1) na Kupu prijateljskih zemalja. Zadnju reprezentativnu utakmicu odigrao je 4. lipnja 1939. na prijateljskoj utakmici protiv Italije (1:2).

## Tragičan kraj

Požega je kao narednik zrakoplovstva pao sa zrakoplovom u jesen 1940. u Pančevački rit blizu Beograda. Mokar i promrzao, proveo je u močvari cijelu noć. Kao posljedica te kobne noći, obolio je od galopirajuće tuberkuloze i umro godinu dana poslije, u jesen 1941. g. u Zemunu, gdje je i pokopan.
Josip Radošević

**Josip Radošević** (Split, 3. travnja 1994.), hrvatski je nogometaš i reprezentativac. Trenutačno nastupa za S.S.C. Napoli.

## Klupska karijera
### Hajduk Split
Josip je počeo igrati nogomet sa sedam godina u mlađim uzrasnim kategorijama Hajduka. S juniorskom momčadi kao kapetan postao je prvakom Hrvatske u sezoni 2011./12.

Sredinom studenoga 2011. tadašnji trener *bilih* Krasimir Balakov prebacio je Radoševića u prvu momčad za koju je debitirao u kup ogledu s Zagrebom, na Poljudu, dok je u prvenstvu debitirao 26. studenoga 2011. godine, u 16. kolu, u ogledu sa Šibenikom. Dolaskom Miše Krstičevića na mjesto trenera Radošević postaje jednim od najstandardnijih igrača Hajduka.

### Napoli
U siječnju 2013. godine potpisao je ugovor za talijanski klub Napoli, a odšteta splitskom Hajduku je 3 mil. €. Dana 25. kolovoza 2013. ostvario je svoj debi za momčad iz Napulja u prvom kolu sezone 2013./2014. protiv Bologne zamijenivši Gonzala Higuaína u 84. minuti susreta. Svoj prvi start od prve minute zabilježio je u susretu osmine finala talijanskog nogometnog kupa protiv Atalante te je u pobjedi od 3:1 odigrao cijelu utakmicu.

## Reprezentativna karijera
Igrao je za mlade hrvatske reprezentacije u dobnim uzrastima, do 16, do 17 i do 19 godina.

Izbornik Igor Štimac pozvao je Radoševića u hrvatsku reprezentaciju za kvalifikacijske oglede u rujnu 2012. godine s Makedonijom i Belgijom. Sa samo 18 godina, 5 mjeseci i 8 dana debitirao je za reprezentaciju kao najmlađi debitant u povijesti u utakmici sa Belgijom, 11. rujna 2012. godine, u Bruxellesu. Igrao je do 78. minute utakmice.

## Osobni život
Rođen je kao četvrti, najmlađi, sin u obitelji Radošević iz Dugopolja. Majka Milica je učiteljica, a otac Božo tehnolog, bivši branitelj, sada u mirovini. Brat Antonio također je nogometaš i igra za NK Dugopolje.

## Izvori

## Vanjske veze
* Profil na transfermarkt.co.uk
Dragan Slišković

**Dragan Slišković** (1942-2009), bivši igrač i dugogodišnji trener u omladinskoj školi Hajduka u kojoj se istakao kao vrsni učitelj.

Nogomet počeo igrati u beogradskom Partizanu, a 1964. godine kao 25-godišnjak prelazi u redove Hajduka, za kojeg je do ljet 1970. odigrao 24 utakmica i postigao 45 golova.

S Hajdukom je osvojio i prvi kup Jugoslavije (protiv Sarajeva ) 2:1, u Splitu 24.5.1967.
## Izvori
Božidar Senčar

**Božidar Senčar** (Zagreb 28. rujna 1927. - Luksemburg 27. lipnja 1985), poznat kao Senko, nekadašnji je hrvatski nogometaš koji u Hajduk dolazi 1953 na Bajdin nagovor te uskoro odlazi sa Hajdukom na poznatu turneju po Južnoj Americi.

Za Senka se kaže da je bio uporan, strahovito brz i imao topovske udarce koje je pucao sa sa udaljenosti od 20 ili 30 metara prema protivničkoj branci.

Bio je izuzetno vješt u izvođenju kornera, a jednom je kao igrač Dinama dao Ponziani iz Trsta gol felšom iz kornera.

Za Hajduk je odigrao 58 utakmica i postigao 33 gola.

## Izvori
Toni Pezo

**Toni Pezo** (Split, 14. veljače 1987.), hrvatski nogometaš. Trenutačno igra za valonski Flamurtari u albanskoj Superligi.

## Izvori
Tonči Radovniković

**Tonči Radovniković**, nekadašnji hajdukov igrač sa 151 nastupom i 41 zgoditkom za Bile. Prvi put nastupa 17. veljače 1946. u početnom sastavu u Splitu protiv NK Splita (prvenstvo Narodne Republike Hrvatske), koju je Hajduk dobio sa 6:1.

Tonči je imao 36 prvenstevnih nastupa i postigao je 8 golova za svoj klub, a nastupio je i na 114 prijateljskih utakmica i zabio 33 gola. Imao je i jedan nastup za kup.
## Povezano
* Ante Radovniković
* Darko Radovniković
* Ivo Radovniković
* Ivo Radovniković-Težoro
* Nikša Radovniković
* Zlatko Radovniković
## Izvori
Zlatko Radovniković

**Zlatko Radovniković**, bivši igrač splitskog Hajduka iz šezdesetih godina. Za Hajduk ima 24 nastupa, od čega devet prvenstvenih utakmica, tri za kup i dva europska natjecanja, i u 10 prijateljskih utakmica.

Zlatko za Bile prvi put nastupa u prvenstvu Jugoslavije 28. listopada 1962. protiv Sarajeva u Sarajevu, koja je završila neodlučeno **2:2**

Na utakmici protiv Sarajeva oba gola za Hajduk zabio je Siniša Fulgosi, na golu je bio Ante Jurić, a nastupili su još I. Bego, Ilić, Cuzzi, Brkljača, Colnago, Papec, Anković i Kovačić; posljednji je ušao Z. Bego a izašao Colnago.

Zlatko Radovniković nema zabilježen nijedan pogodak za Bile.

## Izvori

## Izvori
Đuro Purišić

**Đuro Purišić**, nekadašnji igrač Hajduka iz tridesetih godina. Za Bile je nastupio 112 puta i postigao jedan zgoditak u 60 službenih nastupa, a odigrao je i 52 prijateljske utakmice.

Prvi Đurin nastup bio je 22. travnja 1934. za kup Jugoslavije protiv Jugoslavije iz Beograda, a nastupa u prvom sastavu. Ovu utakmicu protiv beogradske Jugoslavije Hajduk je odigrao sa **2:2**, a golove su postigli Kragić i Benčić. Uz njih nastupili su i Krstulović (branka), J. Matošić, Radošević, Težoro, Dešković, Benčić, Žulj, V. Kragić, Lemešić i Rosić.

Purišić je za Bile igrao u 8 osam utakmica za kup, i u pet utakmica Splitskog podsaveza. Svoj jedini zgoditak postigao je protiv BSK-a u Splitu 7. ožujka 1937, koju je Hajduk dobio sa 4:2 (uz jedan svoj autogol), ostali strijelci bili su Blažević i Lemešić.

## Izvori
Drago Rukljač

**Drago Rukljač**, zvan Gec (Zagreb, 11. 8. 1949. - ), poznati hrvatski nogometaš. Igrač sredine terena i pucač iz daljine. Igrao je u klubovima: NK Lokomotivi, NK Zagrebu i NK Hajduku.

za hajduk je prvi put zaigrao 14. kolovoza 1977. za prvenstvo Jugoslavije protiv zagrebačkog Dinama u Zagrebu. Nastupio je u početnom sastavu i postigao gol. Drugi gol za Bile zabio je Luketin, a utakmica je završila pobjedom Hajduka sa 1:2

Rukljač je za *bili dres* odigrao ukupno 57 utakmica i postigao je 23 gola. Od toga (nastup/gol) prvenstvenih 28/10; kup 3/1; europski nastupi 6/2 i prijateljskih 20/10.

Nakon prestanka aktivnog bavljenja nogometom, ne prestaje biti aktivni sportaš i do današnjih dana bavi se trenerskim radom s najmlađima u NK Zagrebu, klubu koji ga je i lansiramo među zvijezde hrvatskoga nogometa.
## Izvori
Jiří Sobotka

**Jiří Sobotka** (Prag, 6. lipnja 1911. – 20. svibnja 1994.), čehoslovački reprezentativac i bivši igrač praške Slavije i splitskog Hajduka. U svoje vrijeme bio je jedan od najboljih europskih nogometaša.

U Slaviji je igrao od 1932. do 1939. s kojom je osvojio 4 prvenstva, 1933., 1934., 1935. i 1937. i Mitropa kup 1938. godine. U Split je došao 1940. i u Hajduku ostao do početka Drugog svjetskog rata. Tada osvaja prvenstvo Banovine Hrvatske, nakon čega odlazi od 1942. do 1946. u momčad Bat'a Zlin. Kraće vrijeme za izbivanja Ljube Benčića između dva prvenstva, obnaša dužnost trenera kluba.

Sobotka u Hajduku prvi službeni nastup ima protiv Osječke Slavije 25. veljače 1940., a nastupa u početnom sastavu. Rezultat te igre završio je bez golova, 0:0.

Sobotka je bio napadač, najčešće je igrao spojku i vođu navale, i bio je odličan organizator igre. Za reprezentaciju Čehoslovačke od 1934. do 1937. odigrao je 23 utakmice i dao 8 golova. Za splitske *Bile* nastupio je 42 puta i zadao 28 golova.

## Izvori
Niko Peraić

**Niko Peraić** (Tinj, 21.09.1988.), 17/2. Branič, sa 5 prvenstvenih nastupa u Hajduku. Od dva gola jedan je prvenstveni i to Rijeci 12. svibnja 2007. na svom prvom službenom nastupu kad ulazi kao zamjena. Drugi gol daje u prijateljskoj utakmici.

Odigrao je i jednu utakmicu za Kup protiv Mladosti u Molvama (25. rujna 2007; 1:9 za Hajduk) i jednu Europsku.

2011. teže je stradao (kao igrač zadra) u saobračajnoj nesreći kod Benkovca, nakon čega je nakon oporavka završio u trečeligašu Raštana.

## Reference
Aleksandar Ristić

**Aleksandar Ristić** (Rogatica, 28. juna 1944.-), nekadašnji nogometaš i kasnije trener. Igrao je za mostarski Velež, splitski Hajduk, Sarajevo i Eintracht Braunschweig.

Za Hajduk prvi put nastupa 4. kolovoza 1966 za Kup Jugoslavije protiv danas ugašenog zadarskog kluba Metalca u Zadru (1:9), da bi nakon toga sakupio 243 nastupa i zabio 25 golova i to 7 golova u 109 prvenstvenih utakmica, 3 gola u 14 nastupa za Kup, i 15 golova u 117 prijateljskih utakmica. Odigrao je i 3 europske utakmice.

## Reference
Stevan Radošević

**Stevan Radošević**, Hajdukov igrač iz 1930-tih godina. Sakupio je 15 nastupa, i to dva na prvenstvenim utakmicama, 5 za Kup i 8 prijateljskih.

Prvi mu je službeni nastup prvenstvena utakmica protiv Vojvodine u Splitu (5:0) 13 kolovoza 1933., a drugu prvestvenu utakmicu 16. rujna 1934 igra protiv sarajevske Slavije u Splitu (14:0).

## Izvori